Diari Oficial de la Generalitat Valenciana


Sumari del DOGV 7611, del 09-09-2015 (2015/7314)

Notificació de la sentència dictada en el procediment de divorci contenciós número 235/2011.
--------------------------------------------------------------------------------------------

### Dades del document

Número de DOGV
:   7611

Data del DOGV
:   09-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7314


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 235/2011. [2015/7314]  
Juí: divorci contenciós 000235/2011.  
Part demandant: Ángel Espinosa Bernabé.  
Part demandada: Liuva Rojas Oliva.  
Sobre: divorcis no consensuats.  
En el juí a què es fa referència s'ha dictat la resolució que té el text que, literalment, és el següent:   
  
«Sentència 0518/2011  
Torrevieja, 23 de setembre de 2011  
Prado Sastre Fernández-Chico, jutgessa del Jutjat de Primera Instància número 1 de Torrevieja i partit judicial, he vist les presents actuacions de divorci contenciós número 235/2011.  
Antecedents de fet  
Primer. Davant d'este jutjat va ser presentada per la part actora una demanda de divorci en què va sol·licitar que s'estime la seua demanda i, en conseqüència, es dispose la dissolució per divorci del matrimoni amb els efectes inherents a la dita petició.  
Segon. Examinada per este jutjat la seua competència objectiva i territorial i corresponent-li per torn de repartiment, es va dictar un decret pel qual es va admetre la demanda i es va traslladar a la demandada, que va ser declarada en rebel·lia per una provisió de 25 de maig de 2011. Transcorregut tot això, es van citar les parts a la vista.  
Tercer. Després d'haver comparegut la part actora amb la seua respectiva representació en l'acte de la vista, es van practicar les proves proposades i admeses.  
Quart. S'han observat les prescripcions legals en la tramitació d'este procés.  
Dispositiva  
Estime la demanda interposada per Ángel Espinosa Bernabé contra Liuva Rojas Oliva i declare dissolt, per divorci, el matrimoni format entre Ángel Espinosa Bernabé i Liuva Rojas Oliva, i queden revocats qualssevol consentiments i poders que els cònjuges hagueren atorgat entre si.  
No pertoca fer un pronunciament especial sobre costes.  
Una vegada siga ferma esta resolució, expediu un ofici a l'encarregat del registre civil en què estiga inscrit el matrimoni, que anirà acompanyat d'un testimoniatge d'aquella, perquè puga anotar-ne la part dispositiva en la inscripció de matrimoni corresponent; inseriu en les actuacions una certificat d'esta sentència i incloeu l'original en el llibre de sentències.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LECn). S'haurà de justificar la constitució prèvia de depòsit en el compte de consignacions d'este jutjat per l'import de 50 euros; sense este requisit no s'admetrà a tràmit el recurs (DA 15a LO 1/2009, de 3 de novembre).  
Una vegada siga ferma esta resolució, expediu-ne testimoniatges per a remetre-les a l'Oficina Provincial del Cens Electoral, al Registre General d'Actes d'Última Voluntat, així com al registre civil on consta inscrit el naixement de l'incapaç, per a fer-ne l'anotació deguda.  
Esta és la meua sentència, que pronuncie, mane i firme.  
Publicació. La sentència anterior ha sigut llegida i publicada per la jutgessa que l'autoritza, mentre celebrava audiència pública el dia de hui.»  
  
Atés que es desconeix el domicili o la residència actuals de la part demandada, per una resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en tauler d'anuncis d'este jutjat o butlletí oficial, per a portar a efecte la diligència de comunicar la sentència.  
  
Torrevieja, 20 de gener de 2014.- El secretari judicial: José Antonio Villalgordo Cárceles.